- Hindi News
- National
- माता पिता को मनाकर छात्रावासों में पढ़ाने ला रहे बेटियां, अब तक 2500 छात्राओं को मिला लाभ
माता-पिता को मनाकर छात्रावासों में पढ़ाने ला रहे बेटियां, अब तक 2500 छात्राओं को मिला लाभ
बेटियां पढ़-लिखकर दोनों हाथों से राष्ट्र निर्माण करें इसके लिए गांव की छात्राओं को शहर में लाकर अध्यापन के प्रबंध किए जा रहे हैं। इस वर्ष अब तक 2500 छात्राओं को लाभान्वित किया गया है। यह सिलसिला नए शिक्षा सत्र में नए आयाम तय करेगा।
राष्ट्रीय माध्यमिक शिक्षा अभियान, मुरैना, जौरा, कैलारस , पहाडग़ढ़ व सबलगढ़ में 100-100 सीटर मॉडल हॉस्टल के निर्माण करा रहा है। मुरैना को छोड़कर चार हॉस्टल छात्राओं को रहने व खाने की नि:शुल्क सुविधा प्रदान कर रहे हैं। ऐसी छात्राएं कक्षा नौ से 12 तक चार साल लगातार हॉस्टल में रहने का सुविधा का लाभ प्राप्त कर सकेंगी।
यह पहल इसलिए की गई है ताकि गुणवत्तायुक्त शिक्षा से जुड़ी छात्राएं इंटर पास करने के बाद स्नातक कक्षाओं के (बीई, एमबीबीएस, डेंटल, बीसीए, बीबीए) पाठ्यक्रमों में प्रवेश ले सकें। नवनिर्मित हॉस्टल्स में रहने का बेहतर वातावरण तैयार किया गया है। इस प्रकार इसी सत्र में 500 छात्राएं हॉस्टल की सुविधा का लाभ प्राप्त कर रही हैं।
ड्राॅपआउट छात्राओं को भी मिल रहा है पढ़ाई का लाभ
पढ़ाई का खर्च नहीं उठा पाने के कारण कई अभिभावक अपनी बेटियों को पांचवी पास करने के बाद घर के काम में लगा दिया था, इससे ग्रामीण परिवेश की पांचवीं पास, आठ फीसदी लड़कियां इंटर तक पहुंच पाती थीं। इस स्थिति में अध्ययन करने के बाद मानव संसाधन विकास मंत्रालय ने छात्राओं को नि:शुल्क रहने और भोजन की सुविधा देने का जो तंत्र विकसित किया उससे इंटर तक पहुंचकर पढ़ने वाली छात्राओं की संख्या आठ फीसदी से बढ़कर 40 फीसदी तक पहुंची है।
आठवीं पास कर घर न बैठें
सर्व शिक्षा अभियान के तहत कैलारस, रिठौराकलां, झुंडपुरा, परसौटा में डेढ़-डेढ़ सौ सीटर कस्तूरबा छात्रावास बनाए गए हैं। रिठौराकलां का हॉस्टल 100 सीटर है। इस प्रकार मिडिल की 700 छात्राओं को रहने व खान की नि:शुल्क सुविधा दी जा रही है। प्राइमरी क्लास की छात्राओं के लिए पहाडग़ढ़, जौरा, मुडियाखेड़ा, व अंबाह में 100-100 सीटर तथा गोठ में 50 सीटर बालिका छात्रावास संचालित किए गए हैं ताकि गांव की बेटियां पांचवीं पास कर घर न बैठ जाएं।
आरक्षित वर्ग के लिए 28 हॉस्टल
अनुसूचित जाति व जनजाति वर्ग की बेटियां घरों से निकलकर स्कूल जाएं और पढ़कर लिखकर नए आयाम तय करें उसके लिए आदिम जाति कल्याण विभाग 50 सीटर के 25 हॉस्टल व 30 सीटर तीन हॉस्टल संचालित कर रहा है। जिले के सात विकासखंडों में संचालित इन हॉस्टल्स में 1340 छात्राओं को रहने व भोजन सुविधा का लाभ दिया जा रहा है।
पढ़ाई के लिए छात्राओं की संख्या बढ़ाने अधीक्षक जा रहीं गांव-गांव
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva